**Konkursa “Līdzfinansējums privātpersonu organizētajiem Rīgas kultūras pasākumu kalendāra pasākumiem”**

**2023. gada vadlīnijas**

(Rīgas domes Izglītības, kultūras un sporta departamenta 02.02.2023. nolikums Nr.DIKS-22-17-nos)

|  |  |  |  |  |
| --- | --- | --- | --- | --- |
| **Nr.****p.k.** | **Konkursa tematiskās sadaļas** | **Pieteikumu iesniegšanas termiņi un pasākumu** **programmu apraksts** | **Līdzfinansējuma grupa** (saskaņā ar Nolikuma 3.4. apakšpunktu) | **Plānotais finansējuma apjoms (*euro*)** |
| [..] |
| **Pieteikumu iesniegšana** **Konkursa 2. un 3.  tematiskajās sadaļās**  **līdz 2023. gada 23. maija plkst. 12.00** |
| 2. | Mūsdienu kultūras forums “Baltā nakts 2023” 9. septembris | Daudzveidīgi un plašai mērķauditorijai, t.sk. bērnu un ģimeņu, jauniešu auditorijai paredzēti dažāda formāta kultūras pasākumi un projekti publiskajā ārtelpā pilsētas centrālajā daļā un apkaimēs saskaņā ar pasākuma programmas aprakstu (**Vadlīniju 2. pielikums).** | **“C”, “D”, “E” grupa** | **120 000** |
| 3. | Tēva diena 10. septembris | Tematikai atbilstoši kultūras pasākumi, t.sk.ģimeņu un bērnu auditorijai publiskajā ārtelpā pilsētas centrālajā daļā un/ vai apkaimēs. Pasākumos ir jānodrošina bezmaksas ieeju.*Tēva diena Latvijā oficiāli tiek atzīmēta septembra otrajā svētdienā, lai popularizētu un aktivizētu tēvu lomu audzināšanā un ģimenē.* | **“D”, “E” grupa**  | **30 000** |

Piedāvātie pasākumi var tikt īstenoti pilnā vai daļējā apjomā kā atsevišķi pasākumi, kā arī var tikt integrēti citos tematisko programmu pasākumos.

Levite 67043689

Ermansone 67043649

Konkursa “Līdzfinansējums privātpersonu organizētajiem Rīgas kultūras pasākumu kalendāra pasākumiem” tematiskās sadaļas

**Mūsdienu kultūras forums “Baltā nakts 2023”**

**Pasākuma programmas apraksts**

Pasākuma programmas norises laiks **2023. gada 9. -10. septembrim**

Foruma idejas pamatā ir vienas nakts garumā pārvērst pilsētu par platformu laikmetīgās mākslas aktivitātēm, piedāvājot plašu un daudzveidīgu kultūras programmu. “Baltās nakts” (*fr. Nuit Blanche*) tradīcija aizsākās Parīzē 2002. gadā, kurai vēlāk pievienojās Brisele, Madride, Rīga un Roma, izveidojot kopīgu sadarbības tīklu “Eiropas Baltās naktis” *Nuits Blanches Europe*. Šobrīd tradīciju turpina pilsētas ne tikai Eiropā, bet arī Kanādā, ASV, Japānā un citviet. Rīgā projekts ar nosaukumu Mūsdienu kultūras forums “Baltā nakts” tiek īstenots kopš 2006. gada un 2023. gadā norisināsies jau 18. reizi.

“Baltās nakts” mērķis ir motivēt sabiedrību atklāt mūsdienu kultūras daudzveidību un rosināt interesi par kultūras notikumiem, izpausmēm un pārmaiņām. Gan pilsētas centrā, gan citās apkaimēs “Baltā nakts” atklāj pilsētu, kas atvērta dažāda vecuma, tautības un sociālās piederības grupu iedzīvotājiem un pilsētas viesiem. Foruma pasākumi tradicionāli notiek ne vien kultūrai un mākslai ierastās vietās, bet arī neierastā vidē, veicinot kultūras jēdziena uztveres robežu paplašināšanu.

***2023. gada “Baltā nakts” projektu veidotāji un apmeklētāji ir aicināti veidot dialogu par tēmu “Apslēptās patiesības”***

*Vai melns ir tikai melns?*

*Kad melns pārstāj būt melns?*

*Varbūt nakts vienmēr ir bijusi balta, bet mēs to neesam pamanījuši, jo visu nosaka puse, no kuras atstarojas gaisma?*

*Katra liela patiesība sastāv no daudzām mazām taisnībām, katra ideja – no iedvesmas avotiem vai ietekmēm. Aiz katra mākslas darba slēpjas idejas un tēmas, kas pašas par sevi var būt patstāvīgi darbi.*

*Mūsdienu kultūras forums “Baltās nakts” aicina šīgada darbos un projektos meklēt apslēptās patiesības – noslēpumus, zemtekstus, pretrunas - kritiski izvērtēt sabiedrībā un globāli aktuālas tēmas.*

*Mēs aicinām palūkoties uz idejām un darbiem dekonstruktīvi – izjaukt, salikt atpakaļ, apvienot, mainīt saskaitāmos, izcelt aktuālas un arīdzan noklusētas tēmas.*

*Iespējams, šis uzstādījums ir tiekšanās pēc neiespējamā, taču – tāda ir gan dzīve, gan māksla! Mēs mudinām uzdot jautājumus, meklēt atbildes, rēķinoties, ka to var būt daudz vai nebūt vispār.*

Projektu autori aicināti piedāvājuma saturu veidot atbilstoši “Baltās nakts” kopējai idejai, tēmai un konkursa vadlīnijām. Konkursā iesniedzami novatoriska un eksperimentāla rakstura laikmetīgās mākslas un kultūras autordarbi/ projekti/ pasākumi vai pasākumu/ projektu programmas dažādās nozarēs (skatuves māksla, deja/ kustību māksla, mūzika/ skaņu māksla, vizuāli plastiskā māksla, vides objekti un kinētiskā māksla, vizuālā komunikācija, foto un video māksla, arhitektūra, dzeja/ proza, kino, cirks, starpdisciplināri projekti u.tml.). Konkursā var tikt iesniegti arī piedāvājumi starptautisku mākslas projektu vai sadarbības projektu īstenošanai.

Projektu autori tiek rosināti piedāvāt projektu/ pasākumu programmas attiecīgai norises vietai/ teritorijai, veicinot radošo organizāciju/ uzņēmēju sadarbību un kopprojektu realizāciju “Baltās nakts” ietvaros. Projektu/ pasākumu norises vietas – Rīgas centrālā daļa, Vecrīga, pilsētas radošie kvartāli, apkaimes un teritorijas gan Daugavas labajā, gan kreisajā krastā.

Projektu/ pasākumu īstenošana jāparedz publiskajā ārtelpā vai citās brīvi pieejamās vietās, nodrošinot pasākumu pieejamību iespējami plašai mērķauditorijai, tai skaitā bērniem un ģimenēm. Visos “Baltās nakts” pasākumos jānodrošina bezmaksas ieeja.

Projektu/ pasākumu norise laika posmā **no 2023. gada 9. septembra plkst.18.00 līdz 10. septembra plkst. 02.00**. Pilsētvides objektu eksponēšana publiskajā ārtelpā laika posmā **no 2023. gada 7. septembra līdz 10. septembrim.**

Pretendentam, iesniedzot pieteikumu, jāņem vērā, ka viena pasākuma/ projekta īstenošanai pieprasītā līdzfinansējuma apjomam ir jāatbilst Konkursa vadlīnijās noteiktajām Līdzfinansējuma grupām saskaņā ar Nolikuma 3.4.3., 3.4.4. un 3.4.5. apakšpunktiem, t.sk.:

“C” grupa (līdzfinansējums līdz EUR 30 000) – vides objekti publiskajā ārtelpā *no 2023. gada 7. septembra* (eksponēšanas laiks vismaz četras dienas);

“D” grupa (līdzfinansējums līdz EUR 15 000) – pasākuma īstenošanai publiskajā ārtelpā vai iekštelpās (apmeklētāju skaits no 500 līdz 2000), vides objekti publiskajā ārtelpā (eksponēšanas laiks līdz četrām dienām);

“E” grupa (līdzfinansējums līdz EUR 7 500) – pasākuma īstenošanai publiskajā ārtelpā vai iekštelpās (apmeklētāju skaits līdz 500).

Pretendentam pieteikumā ir jāparedz nepieciešamie pasākumi un plānotie izdevumi pilna apjoma pasākuma realizācijai atbilstoši tā specifikai, t.sk. programmai, norises vietai, plānotajam apmeklētāju skaitam u. tml., kā arī normatīvajos aktos noteiktajām prasībām publisko pasākumu organizēšanai.

Levite 67043689

Ermansone 67043649